# Zriadenie prístupu pre mesto, mestskú časť, obec

## Podpis dohody

Prvým krokom je podpísanie [Dohody o poskytovaní údajov pre register poistencov a sporiteľov starobného dôchodkového sporenia Sociálnej poisťovne z evidencie samostatne hospodáriacich roľníkov (ďalej len „*dohoda*“)](https://esluzby.socpoist.sk/www/ext_dok-szco---22062015---dohoda---doc/60264c) zmluvnými stranami, tzn. riaditeľom pobočky Sociálnej poisťovne a primátorom mesta alebo starostom mestskej časti, obce (ďalej len „*zástupca obce*“). Upozorňujeme, že podpis zo strany zástupcom obce písomne poverenej osoby je vylúčený, predmetnú dohodu musí podpísať vlastnoručne zástupca obce, ktorej sa dohoda týka. Dohoda je koncipovaná ustanoveniami univerzálne, preto pred uzatvorením dohody medzi Sociálnou poisťovňou a mestom, mestskou časťou alebo obcou, poverený zástupca pobočky Sociálnej poisťovne (ďalej len „*pobočka SP*“) doplní konkrétne údaje pre mesto, mestskú časť alebo obec. Pri podpise dohody predloží zástupca obce k nahliadnutiu preukaz totožnosti.

## Zriadenie prístupu

Po podpísaní dohody zástupca obce požiada o zradenie prístupu do systému elektronických služieb Sociálnej poisťovne (ďalej len „*SES SP*“). Pokiaľ je žiadané zriadenie prístupu pre ďalšieho klienta SES SP (nie hneď po podpísaní dohody), žiadať o zriadenie prístupu do SES SP je oprávnený v zmysle článku III. bodu 9 dohody aj zástupcom obce písomne poverená osoba. Takáto osoba pri žiadosti predloží k nahliadnutiu preukaz totožnosti.

Pobočka SP preverí existenciu individuálny účet pracovníka (IUP) u nových klientov SES SP. Pobočka klientovi SES SP, ktorý je uvedený v zozname používateľov pre zriadenie prístupu do SES SP (príloha č. 4 dohody) a nemá zriadený prístup do IUP, t.j. nemá vygenerovanú GRID kartu, vydá bezplatne a na počkanie novú GRID kartu so zriadeným prístupom do SES SP a IUP po podpísaní protokolu o prevzatí GRID karty v rámci zriadenia prístupu.

Pobočka SP používateľovi SES SP, ktorý je v zozname používateľov pre zriadenie prístupu do SES SP (príloha č. 4 dohody) a už má zriadený prístup do IUP, pridá SP prístup do SES SP pre prístupový profil.

Zástupca obce, resp. ním písomne poverená osoba zabezpečí distribúciu neporušených (to znamená neotvorených) GRID kariet konkrétnemu klientovi SES SP.

Po prihlásení sa s novou GRID kartou, bude musieť používateľ SES SP elektronicky súhlasiť so zriadením služby IUP (ak ju ešte nemá), inak bude prihlásenie do SES SP zamietnuté.

**Pokiaľ zástupcom obce písomne poverená osoba je iná ako uvedená v prílohe č. 5, bod G, vyžaduje sa splnomocnenie overené notárom alebo matrikou.**